CHAYO รายได้ดอกเบี้ยพุ่ง ดันงบ Q1 กำไรโต 12% แตะ 73 ลบ. สูงกว่าคาด!
CHAYO เปิดงบ Q1 กำไรโต 12% แตะ 73 ลบ. สูงกว่าคาด! จากงวดเดียวกันของปีก่อน ที่มีกำไร 64.47 ลบ. อานิสงส์รายได้ดอกเบี้ยจากเงินให้สินเชื่อแก่สินทรัพย์ด้อยและรายได้ดอกเบี้ยจากเงินให้กู้ยืมเพิ่มขึ้น 
CHAYO เปิดงบ Q1 กำไรโต 12% แตะ 73 ลบ. จากงวดเดียวกันของปีก่อน ที่มีกำไร 64.47 ลบ.
12 พ.ค. 2565

บริษัท ชโย กรุ๊ป จำกัด (มหาชน) หรือ CHAYO รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ รายงานกำไรสุทธิไตรมาส 1/2565 อยู่ที่ 72.50 ล้านบาท เพิ่มขึ้น 12% จากงวดเดียวกันของปีก่อน ที่มีกำไร 64.47 ล้านบาท เนื่องมาจากบริษัทฯ มีรายได้อยู่ที่ 221.76 ล้านบาท เพิ่มขึ้นจากงวดเดียวกันของปีก่อน 25.68% อยู่ที่ 45.31 ล้านบาท สาเหตุเกิดจากรายได้ดอกเบี้ยจากเงินให้สินเชื่อแก่สินทรัพย์ด้อยคุณภาพอยู่ที่ 38.79 ล้านบาท และรายได้ดอกเบี้ยจากเงินให้กู้ยืมเพิ่มขึ้น 10.46 ล้านบาท
บล.โนมูระ พัฒนสิน ระบุในบทวิเคราะห์ ว่า คาด CHAYO จะรายงานกำไรไตรมาส 1/2565 นิวไฮ อยู่ที่ 72 ล้านบาท โต 11% จากงวดเดียวกันของปีก่อน และโต 48% จากไตรมาสก่อนหน้า จากพอร์ทหนี้โต และขาย NPA และธุรกิจสินเชื่อเติบโต และยัง New high ต่อในไตรมาส 2/2565-ไตรมาส 3/2565 จากการขายทรัพย์แปลงใหญ่ บันทึกกำไรราว 300 ล้านบาท